Den Vest-Sjællandske Avis, 1819-08-14
Oversigt over Dagens udenlandske Nyheder. Det er en skiønne Ting, naar man kan faae en Sag rigtigt forklaret og komme paa Grunden af den; dette gielder især om den Uroe, som hersker i Menneskens Sind i vore Dage; man kunde falde paa at speculere over, hvorfra vel al den Brusen, og Giæren kommer, og hvad der vel kan feile Menneskene, siden de tee sig saa forrykte, denne Gaade har nu et Fransk Blad opløst, som har fremsat den uforgribelige Mening: at det kommer deraf, at Man i vore Dage har hørt op med at bruge Parykker, Turer og Pidske, ved denne nye Mode, at gaae med bart Haar, bliver Hiernen udsat for alle Luftens Forandringer; de overflødige Safter havde i forrige Tider en Afleder i Pidsken, hvorigiennem de kunne trække ud, nu derimod slaae de ind i Hiernen og frembringe da al denne Gjæring. Kunde man derfore faae de Tydske Burscher til at bruge Parykker og Pidske, som i forrige Tider, saa var det maaskee mueligt, at raade Bod paa dette Onde. – Da man imidlertid ikke kan faae denne gamle Skik saasnart igien indført, saa maae der tænkes paa hurtigere Midler. Den Preussiske Regiering har ladet Professor Jahn, bringe til Fæstningen Kustrin; derimod melder den Preussiske Statstidende: at de Bonnske Professorers, Arents og Welckernes Papiirer, vel ere lagte under Beslag; men at de hverken selv ere arresterede, eller at Forelæsningerne ved Universitetet ere ophørte; dog hedder det i en Skrivelse fra Coblenz: at deres Løsgivelse af Arresten er bevirket ved Statsprocureurens i Bonns Foranstaltning, som har erklæret, at de fremmede Politie-Agen teres Fremgangsmaade, var aldeles ulovmæssig og stridende mod den Forfatning og Lovgivning, som er gieldende i Rhinlandene; hvorfore han lod dem give frie paa deres Æresord. – Ogsaa ved Universitetet i Tübingen, ere to Studenteres Papiirer lagde under Beslag, og underkastede en egen Commissions Prøvelse; det viser sig saaledes tydeligt, at der finder en hemmelig Aftale Sted, imellem Tydsklands Monarker, til paa eengang at undertrykke disse sværmende demagogiske Planer; det hedder ogsaa, at man hos fleere Personer skal have fundet een og samme Plan, til at forvandle heele Tydskland til en Republik. Til de øvrige Spe takker i Tydskland, kommer nu ogsaa en Tumult af Skrædersvendene i Dresden, som den 24de Juli vilde med Magt befrie to af deres Kammerater, som Politiet havde sat fast. – J England vil man ikke vide noget om, at den Uroelighed, som hersker imellem Almuen, har sin Grund i, at man har lagt det af at bære Parykker og Pidske, kyndige Folk udlede den af langt solidere Aarsager; thi i Borkschire, skulle 60000 Mennesker være uden Arbeide, og i Lancasterschire 40000 Mennesker; Arbeidslosheden tager bestandig til i Fabrikstæderne og de Personer, som endog kunne faae Arbeide, maae arbeide for en saa ringe Dagløn, at de ikke kunne ernære sig selv og deres Familie dermed, at Mennesker, naar den daglige Nød trykker, gribe efter enhver Forhaabning om Forbedring i deres Forfatning, og at de derfore ere villige til, at laane deres Øren til hvad enhver demagogisk Vindmager snakke dem for, er naturligt og undskyldeligt; kan man derfore blot forskaffe den arbeidende Classe, noget at bestille, hvormed den kan udfylde sin Tid, og forhverve sig sin Underholdning, saa ville Reformations-Grillerne snart forgaae dem. Fornuftige Englændere indsee derfore, at man ikke bør være ligegyldig ved disse Optøier, da de virkelig udspringe af en Statsygdom, og tilstaae at noget maae skee, og at det snart maae skee, for at lette Landets virkelig meget store Byrder. Der giøres nu mange Forslag i England til at afhielpe Almuens Nød, deels til at lade de ledige Mennesker bortføre til Colonierne, og deels til at oprette Colonier i Landet selv, paa de endnu udyrkede Jorder; dette er nu især Methodisten, Ovens Plan, som han har fremsat med stor Udførlighed; man vil nu giøre et Forsøg med 250 Familier, til hvis Establering en Sum af 100000 Pund Sterling skal subscriberes; Hertugen af Kent, interresserer sig for Sagen, og en talrig Forsamling er til dette Formaals Opnaaelse holdet den 25de Julii i London Tavern, under Hertugens Forsæde. (Denne Plan møder tre Vanskeligheder; først, at de Jorder, som ere tilbage at anlægge Colonier paa i Europæiske Lande, naar Rusland og Polen undtages, sielden due noget; for det andet, at de fattige sielden ere skikkede til at dyrke dem, og endelig, at saadanne Anlæg ere overmaade kostbare, og dertil dog høist usikkre). - J en Folkeforsamling, som nyelig er bleven holdet i Fabrikstaden Stockport, blev den Resolution taget, at man aldrig vil afbetale Nationalgielden; man betragter nu vel denne Resolution, som en Jrlandsk Bull, men Jdeen er farlig nok, dersom den ret arbeider sig ind i Almuens Hierne; man veed, at Hunt foredrog samme Jdee i Folkeforsamlingen i Smithfields; den lægger da let en Grund til den indvortes Kamp imellem de Fattige og de Rige, hvorfor England er udsat, naar ikke Regieringen, ved kloge Forholdsregler, veed at aflede det truende Uveir, og betiener sig af strænge Midler, for at standse de onde Menneskers Foretagender, som søge at benytte Almuens Nød, tilat forføre den, og til deres egne lastværdige Hensigters Opnaaelse.